CELEX: 32005R0864
Language: el
Date: 2005-06-07 00:00:00
Title: Κανονισμός (ΕΚ) αριθ. 864/2005 της Επιτροπής, της 7ης Ιουνίου 2005, για την τροποποίηση του κανονισμού (ΕΚ) αριθ. 615/2005 όσον αφορά την ποσότητα που καλύπτεται από τη διαρκή δημοπρασία για την εξαγωγή μαλακού σίτου που έχει στην κατοχή του ο σλοβακικός οργανισμός παρέμβασης

8.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 144/39
            
         
      ΚΑΝΟΝΙΣΜΌΣ (ΕΚ) αριθ. 864/2005 ΤΗΣ ΕΠΙΤΡΟΠΉΣ
   
   της 7ης Ιουνίου 2005
   για την τροποποίηση του κανονισμού (ΕΚ) αριθ. 615/2005 όσον αφορά την ποσότητα που καλύπτεται από τη διαρκή δημοπρασία για την εξαγωγή μαλακού σίτου που έχει στην κατοχή του ο σλοβακικός οργανισμός παρέμβασης
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Ο κανονισμός (ΕΟΚ) αριθ. 2131/93 της Επιτροπής (2) καθορίζει τις διαδικασίες και τους όρους για την πώληση των σιτηρών που έχουν στην κατοχή τους οι οργανισμοί παρέμβασης.
            
         
               (2)
            
            
               Με τον κανονισμό (ΕΚ) αριθ. 615/2005 της Επιτροπής (3) προκηρύχθηκε διαρκής δημοπρασία για την εξαγωγή 65 000 τόνων μαλακού σίτου που έχει στην κατοχή του ο σλοβακικός οργανισμός παρέμβασης.
            
         
               (3)
            
            
               Η Σλοβακία ενημέρωσε την Επιτροπή σχετικά με την πρόθεση του οργανισμού παρέμβασης της χώρας να προβεί σε αύξηση κατά 26 982 τόνους της ποσότητας που τίθεται σε δημοπρασία για εξαγωγή. Δεδομένης της κατάστασης που επικρατεί στην αγορά, θα πρέπει να δοθεί θετική απάντηση στο αίτημα της Σλοβακίας.
            
         
               (4)
            
            
               Λαμβάνοντας υπόψη την αύξηση των ποσοτήτων που τίθενται σε δημοπρασία, κρίνεται αναγκαίο να τροποποιηθούν οι αποθεματοποιημένες ποσότητες ανά περιοχή αποθεματοποίησης που περιλαμβάνονται στο παράρτημα Ι του κανονισμού (ΕΚ) αριθ. 615/2005.
            
         
               (5)
            
            
               Συνεπώς, πρέπει να τροποποιηθεί ο κανονισμός (ΕΚ) αριθ. 615/2005 αναλόγως.
            
         
               (6)
            
            
               Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 615/2005 τροποποιείται ως εξής:
   
               1)
            
            
               Το άρθρο 2 αντικαθίσταται από το ακόλουθο κείμενο:
               «Άρθρο 2
               1.   Η δημοπρασία αφορά ανώτατη ποσότητα 91 982 τόνων μαλακού σίτου προς εξαγωγή προς όλες τις τρίτες χώρες εκτός από την Αλβανία, τη Βουλγαρία, την Κροατία, την πρώην Γιουγκοσλαβική Δημοκρατία της Μακεδονίας, την Βοσνία-Ερζεγοβίνη, το Λιχτενστάιν, τη Ρουμανία, τη Σερβία και Μαυροβούνιο (4) και την Ελβετία.
               2.   Οι περιφέρειες στις οποίες έχουν αποθεματοποιηθεί οι 91 982 τόνοι μαλακού σίτου αναφέρονται στο παράρτημα Ι.
            
         
               2)
            
            
               Το παράρτημα Ι αντικαθίσταται από το παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Ιουνίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 270 της 21.10.2003, σ. 78.
   
      (2)  ΕΕ L 191 της 31.7.1993, σ. 76· κανονισμός όπως τροποποιήθηκε τελευταία από τον κανονισμό (ΕΚ) αριθ. 749/2005 (ΕΕ L 126 της 19.5.2005, σ. 10).
   
      (3)  ΕΕ L 103 της 22.4.2005, σ. 9.
   
      (4)  Συμπεριλαμβανομένου του Κοσσυφοπεδίου, όπως ορίζεται στο ψήφισμα αριθ. 1244 του Συμβουλίου Ασφαλείας των Ηνωμένων Εθνών, της 10ης Ιουνίου 1999.»
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ I
            
                        (σε τόνους)
                     
                  
                        Τόπος αποθεματοποίησης
                     
                     
                        Ποσότητες
                     
                  
                        Vel’ké Ripňany, Lučenec, Rimavská Sobota, Senica, Bytčica, Malacky, Galanta — Nové silo l, Tornal’a, Sered’, Želiezovce, Marcelová, Dvory n/Žitavou, Gbelce, Vel’ké Bedzany, Nedanovce, Podunajské Biskupice, Jesenské, Senec, Piešt’any, Lužianky, Malé Straciny, Breziny, Gbely, Sládkovičovo, Pohronský Ruskov, Streda n/Bodrogom, Rybany
                     
                     
                        91 982»